**Pictura indiferenței**

*Alone*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Existenţa încă rămâne o enigmă despre viață

Sfârșitul e cel ce te îmbrăţişează cu lacrimi de gheață

Că sfârșitul nu-i definitiv. El face parte din perfecţiune

Perfecţiunea-i denaturată. De vină-i această lume

Lacrimile îngerilor îmi oferă amnezia

Indiferenți față de noi, ignorăm nebunia

ce-i normală-n ființa noastră. Şi-apoi,

Ignorăm traseul pentru scurtături ce ne duc înapoi

Când nimeni nu te-nțelege, ploaia te simte

Îţi spui singur adevărul, când crezi că ea te minte

Cu stângăcie aruncăm balanța, pentru regăsire nu-i hartă

Dreptatea-i oarbă, ne scoatem ochii după fiecare ceartă

Succesul e masca lăcomiei, cu vorbe pe trepte te ridici

Nici sus nu te uiți, că vezi doar cerul bolnav de aici

Că el deja şi-a uitat rolul… ce misterios

Oare are ochi pentru noi, ăştia de jos?

Răspunsul e indefinibil pentru un mincinos

ce urăște întrebările, deşi rostite, suna aşa frumos

Dar uită-te în mijloc, uită-te în jurul tău

Mai e nevoie de răul necesar când e bine să fii rău?